COBE
Store norske leksikon,Realfag,Astronomi,Universet
COBE var en amerikansk vitenskapelig satellitt skutt opp av NASA 18. november 1989 for å skaffe data som kunne kaste lys over universets tilblivelse. Satellitten var utstyrt med to infrarøde og ett mikrobølgeinstrument for måling av den diffuse kosmiske bakgrunnsstrålingen.
COBE fikk stor oppmerksomhet fordi den gjorde det mulig å beregne den kosmiske strålingens middeltemperatur (2,726 K) og registrere uhyre små temperaturvariasjoner i strålingen. Begge deler blir oppfattet som støtte til big bang-teorien. Satellitten ble slått av 23. desember 1993 etter å ha fullført sine oppgaver. COBE kostet 160 millioner dollar.John C. Mather og George F. Smoot fikk i 2006 nobelprisen i fysikk for oppdagelser om den kosmiske bakgrunnsstrålingen med observasjoner fra COBE-satellitten. Resultatene viste at den kosmiske bakgrunnsstrålingen kan beskrives som svartlegemestråling, og at det er ørsmå variasjoner i temperaturen til strålingen. Disse variasjonene gir viktig informasjon om hvordan galaksene i universet ble dannet.Romteleskopene WMAP og Planck er oppfølgerne til COBE. Les mer i Store norske leksikon WMAP Planck-romobservatoriet kosmisk bakgrunnsstråling romvirksomhet NASA